Általános Szerződési Feltételek
I.

A Tempo Tours Utazási Iroda, 4200 Hajdúszoboszló Szilfákalja u. 45. (Fenntartó: Fortuna Sportmarketing és Idegenforgalmi Korlátolt Felelősségű Társaság, székhely: 4200, Hajdúszoboszló Hóvirág u. 53.). Cégjegyzékszám: 09-09-005734; GM EKH eng. szám: R-1725/1998; adószám: 11558930-2-09; telefon- és faxszám: +36 52 270 270, +36 52 558 618. Vagyoni biztosíték: EUB - Európai Utazási Biztosító Zrt. Biztosítási partner: EUB - Európai Utazási Biztosító Zrt. (a továbbiakban: „Tempo Tours”, illetve „Utazásszervező”) által szervezett utazásokra, a Polgári Törvénykönyvről szóló 1959. évi IV. törvény 415. § és 416. §-i, a 213/1996. (XII. 23.) Korm. rendelet, és a 281/2008. (XI. 28.) Korm. rendelet, valamint, ezen Általános Szerződési Feltételek (a továbbiakban: „ÁSZF”) rendelkezései az irányadóak.

II. Utazási szerződés létrejötte
1. Az Utas utazását írásban, telefonon vagy elektronikus úton (e-mail) bármely, a TEMPO TOURS – szal útjai értékesítésére szerződést kötött utazási irodában lefoglalhatja. Az utazási szerződés érvényesen akkor jön létre, ha a foglalást az utazási iroda nyilvántartásba veszi, írásban visszaigazolja, az Utas aláírva visszaküldi az Iroda részére postán, faxon vagy e-mailen, valamint az Utas a lefoglalt utazásra vonatkozó részvételi díjelőleget vagy a teljes részvételi díjat megfizeti. Ha az előleg megfizetése nem a foglalással egy időben történik, az utazási iroda - az Utas kérésére - a kiválasztott úton való részvétel lehetőségét fenntartja, az előleg megfizetésének közösen megválasztott időpontjáig. Ha ezen időpontig az Utas az előleget nem fizeti meg, az utazási iroda a lefoglalt utat bárkinek értékesítheti és kérheti az Utastól a foglalással kapcsolatos költségeinek (telefon, fax stb.) megtérítését. A szerződés szoros és elválaszthatatlan mellékletét képezi az utas rendelkezésére bocsátott Utazási Feltételek, mint Általános Szerződési Feltétel, Hasznos információk, Utastájékoztató csoportos, (autóbuszos - különjárati) és egyéni utazás esetén, a Részvételi jegy, valamint a szerződéssel összefüggésben az iroda által az utas részére átadott egyéb dokumentum. A programfüzet kiadása után aktualizált információk ugyanúgy a szerződés elidegeníthetetlen részét képezik.

2. Ha az Utas nem személyesen, hanem javára 3. személy foglalja le az utat, az utazási iroda nem köteles vizsgálni, hogy e harmadik személy jogszerűen képviseli-e az Utast. E harmadik személyt az Utas képviselőjének kell tekinteni. Ez esetben az utazási szerződés szerint az utazás megkezdéséig az Utast terhelő kötelezettségek az Utas javára szerződést kötő harmadik személyt terhelik, ide nem értve azokat a kötelezettségeket, amelyek természetüknél fogva csak személyesen az Utast érinthetik.

3. A TEMPO TOURS katalógusában található információk, a lefoglalt utazás leírása és jelen Általános Szerződési Feltételek az utazási szerződés tartalmát képezik mind a katalógusokban, és a honlapon, ill. egyéb utazási ajánlatokra (pl.: akciós-, last minute ajánlatok stb.) vonatkozó szerződéskötés esetén.

4. Nem saját szervezésű utazások esetén ha irodánk helyhiány vagy egyéb más ok miatt a jelentkezést csak feltételesen fogadja el, úgy az utazási szerződés csak akkor válik hatályossá, ha Utasunkat jelentkezésének feltétel nélküli elfogadásáról írásban értesítjük. Az értesítés után 3 nappal az Utasra az általános utazási feltételek érvényesek. Ennek hiányában Utasunk megrendelését törölheti, a befizetett előleget irodánk visszatéríti.

5. A TEMPO TOURS kizárólag az utazási szerződésben felsorolt szolgáltatás (ok) at/részszolgáltatás (ok)at köteles személyesen, vagy közreműködő (i) útján teljesíteni.

6. A jelen általános utazási feltételek alkalmazandók abban az esetben is, ha az utazási szerződés tárgyát kizárólag szállásszolgáltatás, vagy utazási csomagnak nem minősülő egyéb egyedi szolgáltatás képezi, vagy más külföldi utazásszervezők által közzétett katalógusokban leírt utazási szolgáltatás (ok) belföldi értékesítése képezi.

III. Az árak tartalmazzák
(A programfüzetben szereplő utazási ajánlatok csoportos, egyéni  és utazási csomagként történő megrendelése esetén.)

I. Saját szervezésű utak esetén:
1. A programban feltüntetett szolgáltatások:

a., A részvételi díj tartalmazza az utazás meghirdetett programjában szereplő szolgáltatások (szállás, ellátás, egyéb szolgáltatások, stb.) díját.

Az italokat az alapárak sehol sem foglalják magukban (hacsak az ismertetés másképp nem tájékoztat – például az „all inclusive” szállodák).

b., Sportolási, szórakozási lehetőségek a programfüzet leírása alapján.

c., Telepített magyar nyelvű képviselő és/vagy csoportot kísérő személy a helyi jogszabályoknak megfelelően.

d., Utazás egyénileg vagy autóbusszal (külön ajánlat alapján). Utazási irodánk nem rendelkezik saját autóbusszal, így a megrendelő igényeit szem előtt tartva biztosítunk autóbuszt. Egyéni utasaink a saját maguk által választott járművel juthatnak el a célállomásra. 

II. Közvetített utak esetén (a partner (iroda) általános szerződési feltételei és utazási szerződése az irányadó):

1. Repülőjegy oda-vissza utazásra (A poggyászok súlyhatára légitársaságonként változó. A részletekről kérjük, érdeklődjön az irodában.)

2. Transzfer: repülőtér – szálloda – repülőtér között

3. A programban feltüntetett szolgáltatások:

a., Szállásköltség (szállodai szoba: 2 ágyas, 1 ágyas, apartmanok: stúdió, 3-4 ágyas apartman, vonaton: hátradönthető ülések, hajón: 2 ágyas kabin a megrendelés alapján)

b., Étkezés megrendelés alapján: reggeli: kontinentális, büféjellegű; félpanzió: reggeli + svéd-asztalos, a’la carte, menü vacsora; teljes panzió: reggeli + svédasztalos, a’la carte, menü ebéd + vacsora, all inclusive ellátás: programfüzet leírása és megrendelés szerint.

Az italokat az alapárak sehol sem foglalják magukban (hacsak az ismertetés másképp nem tájékoztat – például az „all inclusive” ellátás).

c., Sportolási, szórakozási lehetőségek a programfüzet leírása alapján.

d., Telepített magyar nyelvű képviselő. Bizonyos programoknál a telepített magyar nyelvű képviselő mellett helyi idegenvezető is kíséri a csoportot a helyi jogszabályoknak megfelelően. Felhívjuk Utasaink szíves figyelmét, hogy a szervezett programok időtartama a reptéri találkozás időpontjától a budapesti hazaérkezésig tart. Az árak a lefoglalt éjszakák alapján lettek kiszámítva, nem az üdülőhelyen töltött napok alapján.

Gyerekkedvezmények repülőjegynél: légitársaságonként eltérő mértékűek, érdeklődjön irodánkban.

III. A Tempo Tours Utazási Iroda a közzétett részvételi díjakat (katalógusban, honlapon) 275 Ft/euró MNB devizaárfolyamig garantálja. A részvételi díj teljes összegű megfizetése esetén a befizetés napján érvényes részvételi díjat kell befizetni.

IV. A kiadványokban felmerülő esetleges elírásokért, nyomdai hibákért a TEMPO TOURS Utazási Iroda minden felelősségét kizárja.

IV. Fizetési feltételek
1. Az Utas az utazási szerződés aláírásával egyidejűleg részvételi díjelőleget fizet. A megfizetett előleg garantálja, hogy az ily módon lefoglalt helyeket az Utazási Iroda más utasnak nem értékesíti. A teljes részvételi díj és a megrendelt kapcsolódó szolgáltatások teljes díja megfizetésének határideje az utazás megkezdése előtti kevesebb, mint 30. nappal, last minute utak esetén foglaláskor esedékes. A fizetendő részvételi díjelőleg az utazás részvételi díjának 40%-a vagy külön megállapodásban rögzített összeg. (Pl.: törzsutas). Az Utas tudomásul veszi, hogy a fenti fizetési határidőről a TEMPO TOURS külön értesítést nem küld, azonban a határidő be nem tartása a megkötött utazási szerződés megszűnését eredményezi. Ilyen esetben az Utazási Iroda úgy tekinti, mintha az Utas az utat lemondta volna és a lemondási feltételek lépnek érvénybe. Ha az utazási szerződés megkötésére az utazás megkezdése előtt 30 vagy kevesebb nappal kerül sor, az utas a teljes részvételi díj 100%-át köteles a szerződés aláírásával egyidejűleg megfizetni.

2. Az esetleges kedvezményre való jogosultságot az Utasnak a megrendeléskor kell bejelenteni és igazolni. Az utólagos bejelentéseket a TEMPO TOURS nem fogadja el.

V. Lemondási feltételek
1. A TEMPO TOURS jogosult a részvételi díjat a jogszabályban előírt esetekben (a szállítási költségek - ideértve az üzemanyagköltségeket -; az utazási szerződésben vállalt részszolgáltatásokkal kapcsolatos adó, illeték és egyéb kötelező terhek - így különösen üdülőhelyi díj, horgonyzási díj, repülőtéri illeték; vagy deviza – az utazásszervező közreműködőjével kötött szerződésben meghatározott mutató szerinti – forintárfolyamának változása miatt kerülhet sor) az indulást megelőző 20. napig felemelni, de ennek mértékét és indokát köteles az Utassal írásban közölni. Ha a részvételi díj emelkedése az eredeti részvételi díj 8%-át meghaladja, az Utas az erről szóló értesítés kézbesítésétől számított 8 napon belül az utazási szerződéstől elállhat.

2. Ha az Utas a fenti okoktól eltérő indokkal áll el az utazástól, köteles a TEMPO TOURS-nak bánatpénzt fizetni az alábbiak szerint (a visszaszámolást, az indulást megelőző naptól kell kezdeni):

Az utazás megkezdése előtt:

- 60-45 napig 5000,-Ft/fő (de maximum a részvételi díj 10%)

- 44-35. nappal a részvételi díj 10%-a

- 34-30. nappal a részvételi díj 20% -a

- 29-20. nappal a részvételi díj 40 %-a

- 19-10. nappal a részvételi díj 60 %-a

- 9-6. nappal a részvételi díj 80 %-a

- 5. nappal az utazás megkezdés napjáig, illetve az utazás meg nem kezdése esetén a részvételi díj 100 %-a.

3. Az utazástól történő bármely fél elállása esetén a TEMPO TOURS a részvételi díjat ill. annak visszajáró részét az alábbiak szerint fizeti vissza:

a)- készpénzben utazási irodában előre egyeztetett időpontban, vagy

b)- átutalással 3 munkanapon belül.

VI. Módosítási feltételek

Az utazási szerződés az indulást megelőzően az alábbiak szerint módosítható:
1. A megrendelés módosítására vonatkozó kérelmet a TEMPO TOURS – ha erre lehetősége van – külön költségtérítés nélkül teljesíti, azzal a feltétellel, hogy a részvételi díj esetleges emelkedése esetén a különbözetet az Utas köteles megfizetni.

2. Amennyiben az Utas valamilyen a TEMPO TOURS Utazási Iroda által közvetített kedvezményes utazásra fizetett be, de a későbbiekben bármilyen módosítást kér (név-, időpont-, szállodaváltoztatás, biztosítás és vízumügyintézés, felárak, stb.), úgy a kedvezményre már nem jogosult. Saját szervezésű útjai esetén üzletpolitikai szempontból a részvételi díj csökkentésének jogát fenntartja.

3. A TEMPO TOURS köteles a díjemelés mértékét és indokát MINDEN ESETBEN írásban közölni.

4. Ha az uticél vagy az ahhoz vezető útvonal olyan területet érint, amely – az utazási szerződés megkötését követően – a külpolitikáért felelős miniszter által vezetett központi államigazgatási szerv honlapján az „utazásra nem jogosult” utazási célországokat és térségeket megjelölő felsorolásba felvételre került, akkor a TEMPO TOURS köteles azonos, vagy magasabb értékű helyettesítő szolgáltatást nyújtani, vagy az eredetinél alacsonyabb értékű szolgáltatás nyújtása esetén a díjkülönbözetet az utasnak megtéríteni. Az utas a helyettesítő szolgáltatás elfogadása helyett bánatpénz fizetési kötelezettség nélkül elállhat a szerződéstől, amely esetben a TEMPO TOURS köteles a teljes befizetett díjat az utas részére azonnal visszafizetni.

5. Amennyiben a TEMPO TOURS az utazási szerződés lényeges feltételét jelentősen módosítani kívánja és az utas a TEMPO TOURS által kezdeményezett módosítást elfogadja, akkor a felek a megállapodásuknak megfelelően módosítják a szerződést. 

VII. Hibás teljesítés
1. A TEMPO TOURS helytáll az utazási szerződés szerinti szolgáltatások teljesítéséért. Hibás teljesítés esetén az Utas szavatossági igényét érvényesítheti. Az Utas szavatossági igénye elsősorban kijavítás iránti igény, amelyet a TEMPO TOURS úgy teljesít, hogy az utas által közölt hibát az utas egyetértésével kijavítják, vagy a hibás szolgáltatás helyett a TEMPO TOURS azonos, vagy magasabb értékű szolgáltatást nyújt. Ha az utas valamely szolgáltatást saját elhatározásából, illetve a saját érdekkörében felmerült okból nem vesz igénybe, vagy ha az utazását a tervezettnél korábban megszakítja a TEMPO TOURS nem köteles erre tekintettel a részvételi díjat leszállítani vagy visszatéríteni. Az utas szavatossági igényeinek kielégítésére a 281/2008 (XI/28.) Korm. rendeletben és a Ptk.-ban foglaltak az irányadók.

2. Ha az Utas, a fentiek szerint szavatossági igényt kíván érvényesíteni, kifogását a helyszínen írásban haladéktalanul közölnie kell a TEMPO TOURS helyi képviselőjénél, amennyiben közvetített útról van szó: a partneriroda képviselőjével. A közlés késedelméből eredő kárért az Utas felelős és a bizonyítási teher az utasra hárul. Amennyiben a szavatossági igény a szálloda szolgáltatásaival kapcsolatos, az Utas köteles elsődlegesen a kifogásait a szálloda vezetésével közölni (pl. szobacsere iránti igény, takarítással, légkondicionálóval kapcsolatos problémák stb.). 

4. A kifogást teljes terjedelmében jegyzőkönyvbe kell foglalni, a jegyzőkönyv egy példányát aláírva, az Utasnak át kell adni. A jegyzőkönyvet a kárigénnyel együtt az Utas az utazás befejezésétől számított 8 napon belül ajánlott levélben vagy személyesen köteles az utazási irodának eljuttatni. A TEMPO TOURS kizárólag az egyénileg benyújtott panaszokat vizsgálja ki. A helyszíni jegyzőkönyv helyi képviselőnk általi átvétele nem jelenti a benne foglalt kifogások elismerését.

5. A kifogás jegyzőkönyvben történő rögzítésének elmulasztásából, valamint a közlések késedelméből eredő károk az Utast terhelik, és a TEMPO TOURS mentesül a kártérítési kötelezettség alól.

6. Az időben benyújtott panaszlevekre a TEMPO TOURS 30 napon belül válaszol.

7. Felhívjuk kedves utasaink figyelmét, hogy a személyiségi jogok védelme érdekében az utasok személyes adatait (nevét, címét, telefonszámát) és tartózkodási helyét - még sürgős esetekben sem - adjuk meg harmadik személynek, kivéve, ha az utas másképpen nem rendelkezik. Közlések, üzenetek továbbítási költségei az utast terhelik.

8. A kártérítés nem vonatkozik az Utas poggyászának elvesztéséből, megsérüléséből eredő károkra, melyeket az Utasnak kell haladéktalanul bejelenteni és érvényesíteni.

9. A saját csomagjai és értékei megőrzéséről az utazás során az Utas köteles gondoskodni. Repülőn, autóbuszon, hajón és szálláshelyen hagyott tárgyakért az Utazási Iroda felelősséget nem vállal.

10. Az utazás során az utas által harmadik személynek okozott kárért az utas közvetlenül tartozik felelősséggel.

11. Az Utazási Iroda által szervezett utazással kapcsolatos kérdésben a felek megegyezésre törekednek. Ennek hiányában alávetik magukat a Hajdúszoboszlói Városi Bíróság kizárólagos illetékességének.

12. A fogyasztóvédelmi szabályok megsértése esetén a Nemzeti Fogyasztóvédelmi Hatóság eljárása kezdeményezhető. A központi szerv levelezési címe: 1088 Budapest, József krt. 6. A regionális felügyelőség elérhetősége: Hajdú-Bihar Megyei Kormányhivatal Fogyasztóvédelmi Főfelügyelőség 4024 Debrecen, Szent Anna u. 36.

VIII. Az Utas jogai és kötelezettségei
1. Az Utas és a TEMPO TOURS a szerződés teljesítése során – különösen a rövid határidős megrendelések esetén – kötelesek együttműködni. Ennek keretében kötelesek egymást kölcsönösen és haladéktalanul értesíteni az elérhetőségükben bekövetkező esetleges változásokról, melynek elmaradása esetén a következményeket a mulasztó félnek kell fizetnie. 

2. Az Utas kötelessége az utazás ellenértékének megfelelő összeg kifizetése a TEMPO TOURS útmutatásai alapján.

3. Az Utas jogosult az utazási szerződésben lekötött utazásban való részvétel jogát olyan 3-ik személy részére engedélyezni, aki megfelel az utazási szerződésben meghatározott utazási feltételeknek. Az utas köteles erről az utazási irodát haladéktalanul tájékoztatni. Az engedmény feltétele az, hogy a 3-ik személy vállalja az utazási szerződésből eredő még esedékes kötelezettségek teljesítését és megfizesse az utazási irodának az engedményezés költségeit. 

4. Kiskorú külföldi utazása estén a gyermekkel vagy a gyermek tartózkodási helyén kijelölt, a gyermekért felelős személlyel történő közvetlen kapcsolatteremtés lehetőségéről az Utas minden esetben köteles a TEMPO TOURS-t tájékoztatni.

5. Az Utas az utazási szerződéstől az utazás megkezdése előtt bármikor elállhat. Az elállást írásban kell az utazási irodával az utasnak közölnie. Az elállási nyilatkozat akkor válik hatályossá, ha erről a címzett tudomást szerzett. Ezután a lemondási feltételek lépnek életbe (lásd: V. pont).

6. Az Utas jogosult a hibákat és a megrendelt szolgáltatásoktól eltérő minőségű kiszolgálást szóvá tenni. Ezeket rögtön az észrevétel után írásban kell közölni a TEMPO TOURS Utazási Iroda képviselőjének. Amennyiben az Utazásszervezőnek nincs a helyszínen képviselője, az Utasnak a helyszínen kell mindent jegyzőkönyvben rögzíttetnie vagy a részvételi jegyen szereplő ügyeleti telefonszámokon a TEMPO TOURS  Utazási Iroda felé jeleznie. Utólagos reklamációkat nem veszünk figyelembe.

7. Az Utas köteles az indulás dátumát, helyét, óráját, valamint a kint tartózkodás leforgása alatt a helybeli idegenvezetőkkel illetve az Utazásszervező képviselőjével való találkozás idejét tiszteletben tartani. Ugyanez érvényes a visszaindulásra is. Ellenkező esetben a találkozás időpontjának nem betartásából eredő összes költséget kizárólag az Utas viseli.

8. Ha az utazás ideje alatt az Utas saját elhatározásából lemond a kifizetett szolgáltatásokról, vagy bizonyos szolgáltatásokat érdekkörében felmerült okból nem vesz igénybe, nem kérhet ezekért kártérítést, ezek ellenértékére sem tarthat igényt.

9. Autóbuszos utakkal kapcsolatban az Utas tudomásul veszi, hogy az autóbusznál jelentkezni legkésőbb az indulás előtt 15 perccel kell. Amennyiben Utasunk elkésik és előzőleg megadott telefonszámán sem érhető el; az autóbusz a kijelölt indulási időponton túl maximum 10 percet vár, ezt követően elindul. Irodánk a befizetett összeget nem téríti vissza. Az utazás megoldása az Utas kizárólagos felelőssége, költségeit az Utas viseli. Autóbuszos társas útra személyenként maximum 25 kg csomag hozható (ez a különjárati autóbusz típusától függően kevesebb is lehet), ám síút esetén személyenként maximum 1 pár sílécet vagy 1 db snowboard-ot, 1 pár sícipőt, 1 db nagyobb utazótáskát és 1 db kisebb kézipoggyászt tudunk szállítani. Az utastérben az ülések alatt és az üléssorok közötti folyóson csomagok szállítása a balesetveszély elkerülése érdekében tilos! Az utastérbe felhozott kézitáska őrzéséről az Utas maga gondoskodik. Az utazás időtartama alatt a csomagtérben elhelyezett csomagokért csak a saját hibából eredő csomagvesztésért és megrongálódásért felelős az utaztató. Kisállatok, háziállatok, romlandó áruk, valamint az emberi életet és környezetet veszélyeztető anyagok, hatósági előírásba ütköző áruk szállítása tilos! Dohányzás az autóbuszon tilos! Kizárható az utazásból az a személy, aki veszélyezteti utastársait, a közlekedés biztonságát (fertőző beteg, alkoholos, kábítószeres befolyásoltság).

10. Hajó-, komp-, légi utakkal kapcsolatban az Utas tudomásul veszi, hogy az adott hajó, komp-, légitársaság utazási feltételei az irodával kötött utazási feltételek részévé válnak. A hajótársaságok, légitársaságok fenntartják a jogot az indulási időpontok és díjtételek előzetes jelzés nélküli változtatására, melyért irodánk felelősséget nem vállal. Az utazáshoz szükséges adatok hibás megadásából eredő többletköltséget az Utas viseli. Irodánk minden esetben az adott hajó-, légitársaság fizetési feltételeit, módosítási, lemondási díját érvényesíti.

IX. Az Utazási Iroda jogai és kötelezettségei
1. A TEMPO TOURS az utazáshoz kapcsolódó dokumentumokat a teljes részvételi díj megfizetését követően köteles az utasnak átadni az alábbiak szerint:

- A TEMPO TOURS az utazással kapcsolatos pontos információkat tartalmazó dokumentumot az indulás előtt egy héttel postázza a megrendelő által megadott címre. Az utazási információ határidőben történő megérkezésének elmaradását az utas haladéktalanul köteles az utazási irodában bejelenteni.

- Abban az esetben, ha az utazási információs dokumentumok postázására a közeli indulási időpont miatt már nincs lehetőség, akkor azt a szerződés megkötésekor az utazási irodában vehetik át Utasaink. Sürgős esetben az Utazási Iroda jogosult az utazási dokumentumok fax vagy e-mail útján történő továbbítására is.

- Az utazással kapcsolatos úti okmányokat: vouchereket (szállásra és ellátásra vonatkozó információkat), - amennyiben irodánkban kötötte - biztosítást közvetlenül indulás előtt kapják meg Utasaink; de közvetített út esetén a vouchereket (szállásra és ellátásra vonatkozó információkat), a repülőjegyet a repülőtéren, partnerirodánk munkatársától vehetik át. Az esetleges biztosítást a TEMPO TOURS irodájában (amennyiben irodánknál kötötték), vagy a partnerirodánk munkatársától vehetik át. 

2. Az Utazási Iroda fenntartja magának az utazás módosításának vagy le nem bonyolításának jogát „vis major” (Ilyennek minősül az olyan szokatlan, előre nem látható körülmény, amely az utazási iroda akaratán kívül áll, s amelynek következményeit az utazási iroda a legkörültekintőbb gondosság mellett sem lett volna képes elhárítani.)

esetében, mint például: természeti csapások, sztrájkok, háborúk, politikai változások, késések a légi forgalomban, vagy bizonyos légi utak megszűnése, a közúti, vasúti, vagy légi forgalom ideiglenes lezárása esetén.

3. Az Utazási Iroda fenntartja magának a jogot arra, hogy a tájékoztatóban foglaltaktól kivételesen és indokolt esetben eltérjen. A TEMPO TOURS Utazási Iroda az általa kiadott programfüzetben (utazási ajánlat) közöltektől eltérhet, amennyiben a változásokat az utazási szerződés megkötése előtt az Utassal – igazolható módon – közli.

4. (1) A TEMPO TOURS legkésőbb az utazás megkezdése előtt 15 nappal írásban tett nyilatkozattal elállhat az utazási szerződéstől.

(2) Ha a TEMPO TOURS nem az utas érdekkörében felmerült okból áll el az utazási szerződéstől,

a) az utas az eredetivel azonos vagy magasabb értékű helyettesítő szolgáltatásra tarthat igényt, ha ennek nyújtására az TEMPO TOURS-nak lehetősége van,

b) ha a TEMPO TOURS az a) pont szerinti helyettesítő szolgáltatás nyújtására nem képes, vagy az utas a neki felkínált helyettesítő szolgáltatást nem fogadja el, az utas követelheti a teljes befizetett díj azonnali visszafizetését és a díj után évi 20% mértékű kamat megfizetését.

(3) Ha a (2) bekezdés a) pontja szerinti helyettesítő szolgáltatás az eredetinél alacsonyabb értékű, az TEMPO TOURS köteles a díjkülönbözetet az utasnak megtéríteni.

(4) Ha a TEMPO TOURS nem az utas érdekkörében felmerült okból áll el az utazási szerződéstől, a (2)-(3) bekezdésben foglaltakon túlmenően köteles az utasnak az elállás következtében felmerült kárát (ideértve a nem vagyoni kárt is) megtéríteni, kivéve, ha

a) az emberi életet és egészséget, illetve a vagyonbiztonságot veszélyeztető külső körülmény merül fel, amely a szerződés megkötésekor nem volt előre látható és az adott helyzetben elvárható gondossággal nem volt elhárítható, vagy

b) a jelentkezők létszáma a meghirdetett legalacsonyabb résztvevőszámot nem éri el. Ez a közvetített utak esetében a partneriroda általi minimum létszám, míg a TEMPO TOURS saját szervezésű útjai esetében - ahol az utasok különjárati autóbusz biztosítását igénylik - a minimum utaslétszám 44 fő. Az ettől eltérő létszámot az iroda a megrendeléskor jelzi.
5. Egyedi külföldi szállásfoglalás és egyéb szolgáltatás ügyintézése esetén az iroda 3.000,-Ft/foglalási díjat szed, mely összeg a megrendelés megvalósulása esetén beleszámít a részvételi díjba, meghiúsulása esetén visszatartható. Egyedi külföldi szállásfoglalás (amennyiben nem saját szervezésű út) esetén a partneriroda fizetési, módosítási, lemondási feltételei az irányadók. Irodánk a feltételekről minden esetben tájékoztatja az Utast jelentkezéskor.

6. Hajókirándulások megszervezése az időjárási viszonyoktól függhet. A partner iroda fenntartja a jogot arra, hogy rossz időjárási körülmények miatt a hajókirándulások időpontját módosítsa, vagy ha a megszervezés lehetetlenné válik, lemondja.

7. Az Utazási Iroda a szolgáltatás természeti környezetének rendkívüli okból történő megváltozásáért (sítúráknál hóhiány) illetve természeti okokból eredő kellemetlenségekért vagy károkért felelősséget nem vállal és nem tud vállalni.

8. Az Utazási Iroda az utazás megkezdése előtt megmaradt helyeit esetenként kedvezményes áron értékesíti. Ebben az esetben a korábban teljes árat fizető Utasoknak semmiféle visszatérítés nem jár. Az értékesítés folyamán, időközben meghirdetett kedvezmények a kedvezmény kibocsátása előtt beérkezett foglalásokra nem biztosíthatók.

9. A TEMPO TOURS fenntartja az ÁSZF, a programfüzetben foglaltak, illetve a honlap módosításának jogát.

X. Fakultatív programok
Fakultatív kirándulások lehetőségéről partnerirodáink prospektusai adnak tájékoztatást. A fakultatív programokon való részvétel feltételei minden esetben a partner utazási iroda szerződési feltételeinek elfogadásával történik; így a fakultatív programokkal kapcsolatban irodánk semmilyen reklamációt nem tud elfogadni. A fakultatív kirándulásokat minden esetben helyszíni utazási iroda szervezi. A fakultatív kirándulásokra történő jelentkezés és díjának megfizetése a helyszínen, valutában történik. Ennek megfelelően a fakultatív kirándulásokra vonatkozóan szerződéses jogviszony az Utas és a helyszíni utazási iroda között jön létre. A fakultatív kirándulások befizetésének módjáról a helyi képviselő ad részletes felvilágosítást. Előfordulhat, hogy kellő létszám hiányában a programon magyar nyelvű kísérő nem áll rendelkezésre, vagy a kirándulás elmarad. Amennyiben partnerirodáink ingyenes fakultatív kirándulást szerveznek, akkor a partner utazási iroda fenntartja a jogot az ajándékként felajánlott ingyenes fakultatív programok típusának megválasztására. Az ingyenes fakultatív programok kizárólag megfelelő létszám esetén indulnak körutazásoknál, hajóutaknál nem vehetők igénybe. A létszámhiány miatt elmaradó ingyenes fakultatív programokért a partner utazási iroda felelősséget nem vállal, reklamációt nem fogad el.

XI. Légi szállítás
Amennyiben utasunk partner utazási iroda által szervezett repülős úton vesz részt, minden esetben az e szolgáltatást nyújtó partneriroda általános szerződési feltételei az irányadók. Partnerirodáink és közreműködőjükként eljáró légi fuvarozók felelősségét az 1936. évi XXVIII. tv. által kihirdetett, és az 1964. évi 19. tvr. valamint a 2005. évi XXXIV. tv. által módosított és a 2005. évi XXXV. tv. által kiegészített 1929. évi varsói nemzetközi egyezmény, a 2005. évi VII tv. által kihirdetett 1999. évi montreáli nemzetközi egyezmény és Az Európai Parlament és a Tanács 261/2004/EK rendelete (2004.02.11) korlátozza. Ha a légi utazások során a csomagokban kár keletkezik vagy elvesznek, a tényt rögtön az észrevétel után közölni kell a repülőtér „Lost and Found” osztályán. Szükséges az igazoló jegyzőkönyv beszerzése a légitársasággal való utólagos tárgyalások érdekében. Az elveszett, megsérült kifosztott poggyászért az Utazási Irodát felelősség nem terheli, a kárigényeket a légitársasághoz kell benyújtani.

XII. Szállodák és elszállásolás
1. A TEMPO TOURS jogosult a megnevezett szállodától eltérni (szállodai túlzsúfoltság miatt), ilyen esetben köteles az eredetileg kiválasztott szállodához hasonló kategóriájú másik szállodában az utast elszállásolni. Továbbá nem áll módjában a szállodától függő, a katalógusban nem szereplő igényeket teljesíteni (pl.: tengerre néző vagy egymás melletti szoba).

2. A prospektusainkban szereplő szállodák némelyike rendelkezik főépülettel és bungalow-val /vagy bungalow stílusú szobákkal/ egyaránt. A külföldi partnerek mindkét szállást azonos értékűnek tekintik és ezeket azonos árakon kínálják.

Az Utasnak csak a katalógusban külön feltüntetett szálláshelyek esetén van módja fő- ill. melléképületben történő elhelyezés között választani, ilyenkor az TEMPO TOURS Utazási Iroda köteles a szerződött típust biztosítani.

3. Akciós útjaink ajánlatai között olyan szállodák is szerepelhetnek, amelyek a katalógusban lévő standard szállodák között nem találhatók. Ezekre a szállodákra is ugyanúgy vonatkoznak az utazási feltételekben szereplő kitételek.

4. Felhívjuk Utasaink figyelmét, hogy tengerre néző szoba megrendelésüket a nyári szezon túlzsúfoltsága miatt még felár megfizetése esetén is csak opcionálisan áll partnerirodáink módjában elfogadni a katalógusaikban feltüntetett szállodák esetében. Amennyiben nem kapják meg a tengerre néző szobát felár ellenében sem, úgy a felárral kapcsolatos problémák orvoslására minden esetben a partneriroda általános szerződési feltételei vonatkoznak.

XIII. Útlevél-, vízum-, vám-, deviza- és közegészségügyi rendelkezések
Útlevéllel, vízummal kapcsolatos, illetve vám-, deviza- és közegészségügyi rendelkezések betartásáért az Utas felel. Az Utazási Iroda köteles a szerződés megkötésekor az Utas figyelmét felhívni ezekre a rendelkezésekre. Ha a rendelkezések be nem tartása miatt az Utas az utazáson nem tud részt venni, úgy kell tekinteni, mintha az utazást nem kezdte volna meg, egyúttal a TEMPO TOURS a lemondási feltételeket lépteti érvénybe.

XIV. Biztosítás
1. A részvételi díj az utas- és az útlemondási biztosítási díjat nem tartalmazza. Ha az utas nem rendelkezik utasbiztosítással, az ebből eredő károkért, költségekért a TEMPO TOURS felelősséget nem vállal!

2. Partnerirodáink stornobiztosításának összegét és érvényesítési feltételeit minden esetben az adott partner utazási iroda általános szerződési feltételei tartalmazzák

3. Baleset-, betegség-, poggyászbiztosítás az Utazási Irodában köthető, melynek fajtáiról, árairól, a biztosítás által fedett kockázatokról részletes felvilágosítást kaphat a TEMPO TOURS irodában.

4. A TEMPO TOURS biztosítási partnere: Európai Utazási Biztosító ZRt., 1132 Budapest, Váci út 36-38.

A TEMPO TOURS Utazási Iroda nyilvántartási száma: R-1725/1998

A TEMPO TOURS ügyeleti telefonszáma: 06-30-928-33-61, 06-30-978-85-67, 06-30-565-2891.

2011.I.1-től Irodánk a működéséhez előírt vagyoni biztosítékra az EUB-Európai Utazási Biztosító Zrt.-vel (EUB-Utazási Biztosító Zrt. 1132, Budapest Váci út 36-38., telefon: 1/452-3580) kötött szerződést. A vagyoni biztosíték területi hatálya a Tempo Tours által Magyarországról külföldre szervezett valamennyi utazás. A biztosítás kötvényszáma 27961-KE-02/2011, összege 15.600.000.- Ft (tizenötmillió-hatszázezer forint), célja az utazásszervezői tevékenységből adódó esetleges károk megtérítése. A belföldről belföldre történő utazásszervezői tevékenységre vonatkozóan pedig 500.000.- Ft (ötszázezer forint) összegű vagyoni biztosítékkal rendelkezünk.

XV. Egyéb

1. A TEMPO TOURS kötelezettséget vállal arra, hogy az utazás megkezdése előtt 7 nappal írásban tájékoztatja az utast helyi képviselőjének, partnerének nevéről, címéről, telefonszámáról. Ennek hiányában arról a telefonszámról vagy egyéb információról, amely lehetővé teszi az Utas számára a TEMPO TOURS-al történő kapcsolat felvételét, illetve arról a helyi utazási irodáról, amelyhez az utas szükség esetén segítségért fordulhat. Ha az utazási szerződés megkötése és az indulás időpontja közötti időtartam ennél rövidebb, az információk kiadásáról kollégáink adnak tájékoztatást. Az Általános Szerződési Feltételek (ÁSZF), amely létrejött egyrészről a Fortuna Sportmarketing és Idegenforgalmi Kft., mint a Tempo Tours Utazási Iroda fenntartója (utazásszervező- és közvetítő) továbbiakban TEMPO TOURS, másrészről megrendelő (k) továbbiakban Utas (ok) között az alábbi feltételekkel.

